**Ministru kabineta noteikumu projekta “Grozījumi Ministru kabineta 2011.gada 15.februāra noteikumos Nr.130 “Iedzīvotāju reģistrā iekļauto ziņu izsniegšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016.gada 5.janvāra sēdes protokola Nr.1 28.§ 9.3.apakšpunkts un 2017.gada 24.janvāra sēdes protokola Nr.4 14.§. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 5.janvāra sēdes protokola Nr.1 28.§ 9.3.apakšpunktā noteikts, ka Iekšlietu ministrijai jāsagatavo un līdz 2017.gada 1.janvārim (ar Ministru kabineta 2017.gada 24.janvāra sēdes protokola Nr.4 14.§ iesniegšanas termiņš pagarināts uz 2018.gada 1.janvāri) jāiesniedz noteiktā kārtībā Ministru kabinetā grozījumus Ministru kabineta 2011.gada 15.februāra noteikumos Nr.130 “Iedzīvotāju reģistrā iekļauto ziņu izsniegšanas kārtība” (turpmāk – Noteikumi), paredzot kārtību datu par oficiālo elektronisko adresi izsniegšanai. Šāds uzdevums paredzēts arī koncepcijas “Oficiālās elektroniskās adreses koncepcija”, kas apstiprināta ar Ministru kabineta 2014.gada 3.marta rīkojumu Nr.90 “Par Oficiālās elektroniskās adreses koncepciju”, 9.sadaļas 8.punktā. Projekta izstrādes gaitā secināts, ka nav nepieciešams izstrādāt īpašu kārtību datu par oficiālo elektronisko adresi izsniegšanai, jo Oficiālās elektroniskās adreses likums šobrīd paredz saziņu starp valsts iestādēm un privātpersonām. Ievērojot minēto un to, ka personu oficiālās elektroniskās adreses konta numurs valsts iestādēm būs pieejams gan oficiālo elektronisko adrešu katalogā, gan Iedzīvotāju reģistrā, kur iestādes savas kompetences ietvaros to var saņemt vispārējā kārtībā, tad nav nepieciešams noteikt īpašu kārtību. Tomēr ņemot vērā Oficiālās elektroniskās adreses likuma regulējumu, konstatēts, ka nepieciešams precizēt Noteikumus paredzot, ka ziņu pieprasījumu var iesniegt izmantojot oficiālo elektronisko adresi, ko varēs veikt sākot ar 2018.gada 1.jūniju, jo Oficiālās elektroniskās adreses likums būs piemērojams no minētā termiņa.Tāpat projekts paredz:- precizēt Noteikumu 2.punktu, ka Pilsonības un migrācijas lietu pārvalde (turpmāk – Pārvalde) Iedzīvotāju reģistrā iekļautās ziņas izsniedz rakstveidā (kas ietver arī elektroniski) vai tiešsaistes datu pārraides režīmā. Tiek izslēgts 2.punkta otrais teikums, jo konstatēts, ka ne visos gadījumos ir lietderīgi piemērot šo regulējumu, tā kā atsevišķos gadījumos valsts pārvaldes iestādēm nav nepieciešams saņemt ziņas tiešsaistes datu pārraides režīmā, bet gan rakstveidā uz konkrēta pieprasījuma pamata.- svītrot 26.punktu, jo nav lietderīgi atrunāt datus, kas jāiekļauj vienošanās. Konstatēts, ka 26.1.apakšpunkts ir vispārīgs, kurā ietvertā informācija tiek vienmēr iekļauta visos līgumos, darījumos un to nav nepieciešams īpaši atrunāt. Savukārt 26.2.apakšpunktā minētā informācija tiek norādīta lietotāju tiesību pieprasījumos, nevis vienošanās, bet 26.3.apakšpunktā norādītā informācija ir mainīga un tiek arī ietverta lietotāju pieprasījumos. - papildināts elektronisko pakalpojumu klāsts ar diviem pakalpojumiem, kas attiecas uz personas kodiem, kas piešķirti līdz 2017.gada 30.jūnijam un pēc 2017.gada 1.jūlija:1) bezmaksas pakalpojums, kura ietvaros identificēta persona var elektroniski saņemt no Iedzīvotāju reģistra informāciju ar apstiprinājumu vai noliegumu par to, vai personas norādītie attiecīgās personas personas kodi atbilst vienai personai. Ziņu pieprasītājam elektroniskajā pieprasījumā jānorāda personas, par kuru nepieciešams saņemt apstiprinājumu, abus personas kodus. Minētais elektroniskais pakalpojums ir jau pieejams tīmekļa vietnē www.latvija.lv;2) pakalpojums, kura ietvaros identificēta persona var, pēc valsts nodevas samaksas, elektroniski saņemt no Iedzīvotāju reģistra informāciju par attiecīgās personas iepriekšējo vai esošo kodu, ja personai ir zināms kāds no šiem kodiem. Ziņu pieprasītājs elektroniskajā pieprasījumā norāda tās personas kodu, par kuru nepieciešams saņemt iepriekšējo vai esošo personas kodu.Lai saņemtu pakalpojumu personai būs jāautorizējas, tad ar internetbankas starpniecību jāsamaksā valsts nodeva un pēc nodevas samaksas persona varēs ievadīt interesējošās personas personas kodu, lai noskaidrotu vai personai ir / nav mainīts personas kods, un gadījumā, ja ir mainīts, tad kāds ir iepriekšējais vai esošais personas kods.Šis pakalpojums nodrošinās pārbaudi vai personai ir iepriekš mainīts tai piešķirtais personas kods vai nē, piemēram, persona, kurai ir zināms personas līdz 2017.gada 30.jūnijam piešķirtais kods var uzzināt vai persona pēc 2017.gada 1.jūlija ir mainījusi personas kodu un kāds tas ir, kā arī gadījumā, ja personas rīcībā ir personas pēc 2017.gada 1.jūlija piešķirtais personas kods, tad pakalpojuma ietvaros varēs uzzināt šīs personas līdz 2017.gada 30.jūnijam piešķirto personas kodu. Minēto elektronisko pakalpojumu plānots izstrādāt līdz 2018.gada 1.jūnijam.Šāds termiņš noteikts ņemot vērā izstrādes nepieciešamību un to, ka ar 2018.gada 1.janvāri stāsies spēkā Ministru kabineta 2017.gada 29.augusta noteikumi Nr.505 “Noteikumi par valsts nodevu par informācijas saņemšanu no Iedzīvotāju reģistra”, kas paredz, ka informācijas saņemšana tiešsaistes datu pārraides režīmā vai izmantojot elektronisko pakalpojumu par vienu personu, ja informācija sagatavota pēc tās pieprasītāja norādītajiem kritērijiem, izņemot uzticamus sertifikācijas pakalpojumu sniedzējus un kvalificētus identifikācijas pakalpojumu sniedzējus – 2,00 *euro* (2.6.apakšpunkts).Par šāda elektroniskā pakalpojuma izstrādes nepieciešamu ir vairākkārt norādījušas gan juridiskās, gan privātās personas. Lai nepieciešamības gadījumā, kad tiek gatavoti dokumenti tiesai, pārliecinātos vai persona nav mainījusi personas kodu, lai tādā veidā mēģinātu izvairīties no līgumu izpildes, jo, lai iesniegtu prasības pieteikumu tiesā, nepieciešams norādīt atbildētāja aktuālo personas personas kodu. Ievērojot to, ka pakalpojumu varēs izmantot, ja ir zināms personas personas kods, tad prezumējams, ka šo pakalpojumu varēs izmantot tikai tie, kuriem šīs personas pašas būs norādījušas savu personas kodu. Tā kā informācijas pieprasītājam būs jāautorizējas un pieprasītājs tiks identificēts, turklāt par pakalpojama izmantošanu būs jāmaksā, paredzams, ka pakalpojums neveicinās nepamatotu datu apstrādi. Turklāt norādāms, ka pakalpojuma ietvaros tiks norādīts un izgūts tikai personas personas kods. Tādējādi privātpersonas tiesību ierobežojums ir samērīgs ar trešās personas tiesībām, kuras rīcībā jau ir viens no personas personas kodiem (ar dzimšanas datumu vai bez) iegūt aktuālās ziņas savu likumīgo tiesību aizsardzībai.Tāpat šā elektroniskā pakalpojuma izstrāde izriet no 2015.gada 17.decembra likuma “Grozījumi Iedzīvotāju reģistra likumā” anotācijā norādītā, ka “tiks izveidots bezmaksas e-pakalpojums „Iepriekšējā un piešķirtā jaunā personas koda salīdzināšana”. Datu saņēmēji (zvērināti notāri, u.c.), aplūkojot datus Iedzīvotāju reģistrā, pēc personas koda ievadīšanas saņems informāciju par jauno personas kodu. Šaubu gadījumā būs iespēja izmantot e-pakalpojumu personas koda salīdzināšanai. Tādējādi tiks nodrošināta iespēja pēc aktuālā personas koda saņemt informāciju par personas iepriekšējo personas kodu. Ja iepriekš noslēgtā vienošanās neparedz datu saņemšanu no Iedzīvotāju reģistra informācijas sistēmas pietiekamā apjomā, datu saņēmējs varēs lūgt to turpmāk nodrošināt, noslēdzot attiecīgu vienošanos ar Pilsonības un migrācijas lietu pārvaldi.”.Ievērojot minēto, uzsākot izstrādāt elektronisko pakalpojumu, par kura izstrādi sabiedrība bija informēta jau 2015.gadā, nolemts, ka var izveidot bezmaksas elektronisko pakalpojumu “Personas kodu atbilstība vienai personai”, kura ietvaros nodrošināta iepriekšējā un jaunā personas koda salīdzināšana – pakalpojuma izmantošanai trešajai personai ir nepieciešams zināt precīzi personas iepriekšējo un jauno kodu, ko attiecīgi nevar zināt, ja pati persona tos nav pateikusi. Savukārt ņemot vērā, personas koda nozīmību personas viennozīmīgā identificēšanā, it īpaši tiesisko darījumu slēgšanā, tiesību nodrošināšanā (vēršanās tiesā ar pieteikumu), kā arī juridisko personu (piemēram, Latvijas Apdrošināšanas asociācijas) sniegto viedokli, ka bezmaksas pakalpojums neļauj viennozīmīgi identificēt personas un pateikt, ka iepriekš līgumu noslēgusī persona ir tā pati persona, kura vēlas šobrīd noslēgt līgumu vai arī līguma neizpildes rezultātā, konstatēt, ka pieteikumā tiesai norādāms cits personas personas kods, nekā uz līguma noslēgšanas brīdi, jo klienti var apzināti nepaziņot par sava personas koda maiņu, kā arī, ņemot vērā to, ka ir samērā liels personu skaits, kas mainījis personas kodu (2017.gada jūlijā – 97 personas), konstatēts, ka nepieciešams nodrošināt elektronisko pakalpojumu, kura ietvaros trešā persona, kuras rīcībā jau ir personas personas kods, var uzzināt personas jauno vai iepriekšējo personas kodu. Lai neradītu nepamatotu datu apstrādi, par ziņu pieprasīšanu būs maksājama valsts nodeva un pakalpojumu varēs izmantot tikai identificēta persona.Norādāms, ka saskaņā ar Fizisko personu datu aizsardzības likuma 15.panta otro daļu personai ir tiesības iegūt informāciju par tām fiziskajām un juridiskajām personām, kuras noteiktā laikposmā no pārziņa ir saņēmušas informāciju par šo datu subjektu, līdz ar to personām būs tiesības saņemt no Pārvaldes informāciju arī par tām fiziskām un juridiskām personām, kuras elektroniskā pakalpojuma ietvaros ir pieprasījušas ziņas par personas iepriekšējo vai jauno personas kodu.  |
| 3. | Projekta izstrādē iesaistītās institūcijas | Iekšlietu ministrijas Pilsonības un migrācijas lietu pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās un juridiskās personas, kuras vēlas saņemt ziņas no Pilsonības un migrācijas lietu pārvaldes. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar, jo paredzētie grozījumi nemaina šobrīd esošās administratīvās procedūras, bet izveido elektroniskos pakalpojumus.  |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2017. gadu | izmaiņas, salīdzinot ar 2017. gadu | izmaiņas, salīdzinot ar 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 29 040 | 0 | 0 |
| 2.1. valsts pamatbudžets | 0 | 0 | 29 040 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 29 040 | 0 | 0 |
| 3.1. valsts pamatbudžets | 0 | 0 | 29 040 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 29 040 | 0 | 0 |
| 0 | 29 040 | 0 | 0 |
| 0 | 29 040 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai varētu izveidot elektronisko pakalpojumu, esošā vai iepriekšējā personas koda saņemšanai, ar iestrādāto maksas pakalpojuma moduli, 2018.gadā nepieciešams finansējums Iekšlietu ministrijas budžeta apakšprogrammā 11.01.00 “Pilsonības un migrācijas lietu pārvalde” 29 040 *euro* apmērā pamatkapitāla veidošanai (EKK 5000):programmēšanas darbiem, jaunu saskarņu izveidei nepieciešamas 50 cilvēkdienas (apjoms noteikts atbilstoši iepriekš veiktajiem elektronisko pakalpojumu izstrādes un uzlabošanas darbu veikšanai nepieciešamajiem laika, darba un izmaksu apjomiem). Samaksa par vienu darba dienu - 480 *euro* (bez PVN) (pēc vidējās tirgus cenas)50 cilvēkdienas x 480 *euro* = 24 000 *euro* x 1,21 (PVN) = 29 040 *euro* (EKK 5121 - datorprogrammas).  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Jauna elektroniskā pakalpojuma izstrādi, kura ietvaros identificēta persona pēc valsts nodevas samaksas varēs elektroniski saņemt no Iedzīvotāju reģistra informāciju par attiecīgās personas iepriekšējo vai esošo kodu pakalpojuma Pilsonības un migrācijas lietu pārvalde nodrošinās piešķirto resursu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|   **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas, Pilsonības un migrācijas lietu pārvaldes mājaslapās. |
| 2. | Sabiedrības līdzdalība projekta izstrādē | Projekts 2017.gada 10.jūlijā ievietots Pilsonības un migrācijas lietu pārvaldes mājaslapā sadaļā “Tiesību aktu projekti” un 2017.gada 10.jūlijā Iekšlietu ministrijas mājaslapā sadaļā “Sabiedrības līdzdalība”, kā arī Valsts kancelejas mājaslapā. Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu. |
| 3. | Sabiedrības līdzdalības rezultāti |  Komentāri par projektu nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

Stone 67219425

kristine.stone@pmlp.gov.lv